## Obvezatne upute br. II.

### NN 44/1992 (14.7.1992.), Obvezatne upute br. II.

# IZBORNA KOMISIJA REPUBLIKE HRVATSKE

Na osnovi članka 22. stavka 2. Zakona o izboru predsjednika Republike
Hrvatske ("Narodne novine" br. 22/92) Izborna komisija Republike
Hrvatske propisuje

## OBVEZATNE UPUTE br. II.

**Kalendar redoslijeda izbornih radnji i toka rokova po Zakonu
o izboru predsjednika Republike Hrvatske**

1. Odluka Vlade Republihe Hrvatske o raspisivanju izbora objavljena
u "Narodnim novinama", 24. lipnja 1992. ("Narodne novine.
broj 38 od 24. lipnja 1992.)

2. Rokovi teku od dana 25. lipnja 1992. 00:00 h. (članak 3.)

3. Prijedlozi kandidata za predsjednika Republike Hrvatske moraju prispjeti
Izbornoj komisiji Republike Hrvatske najkasnije u roku od 12 dana, dakle
od 6. srpnja 1992. u 24:00 h. ( članak 10. stavak 1.)

4. Izborna komisija Republike Hrvatske mora objaviti listu kandidata
u roku od 48 sati od isteka roka iz točke 3. ovih obvezatnih uputa, dakle
do 8. srpnja 1992. u 24:00 h.

5. Listu kandidata Izborna komisija Republike Hrvatske objavljuje u
svim dnevnim novinama u Republici Hrvatskoj i na Hrvatskoj radio-televiziji
te je u istom roku dostavlja diplomatsko-konzularnim predstavništvima i
inozemnim uredima radi njezine javne objave. (članak 11.)

6. Izborna promičba traje od dana objave liste kandidata za predsjednika
Republike Hrvatske do 24 sata prije izbora, dakle od 9. srpnja 1992. 00:00
h. do 31. srpnja 1992. 24:00 h. (članak 13.)

7. Zabrana izborne promičbe (izborna šutnja) kao i svako objavljivanje
prethodnih rezultata i procjena rezultata izbora traje od 1. kolovoza 1992.
00:00 h do 2. kolovoza 1992. 24:00 h. (članak 15.)

8. Općinska izborna komisija mora imenovati članove i zamjenike članova
biračkog odbora najkasnije pet dana prije dana izbora dakle do 27. srpnja
1992. 24:00 h. (članak 24. stavak 3.)

9. Izborna komisija Republike Hrvatske za biračka mjesta u inozemstvu,
a općinske izborne komisije za područje Republike Hrvatske moraju objaviti
biračka mjesta, s naznakom koji će birači glasovati na pojedinom mjestu
najkasnije pet dana prije dana izbora, dakle do 27. srpnja 1992. 24:00
h. (članak 25. stavak 3.)

10. Ministar pravosuđa i uprave na prijedlog ministra obrane odredit
će biračka mjesta na kojima će glasovati birači na službi u oružanim snagama
Republike Hrvatske. Ministar pomorstva odredit će biračka mjesta na kojima
će glasovati birači, koji se kao članovi posade pomorskih i riječnih brodova
hrvatske trgovačke mornarice na dan izbora zateknu izvan granica Republike
Hrvatske. Ministar pravosuđa i uprave odredit će biračka mjesta na kojima
će glasovati birači lišeni slobode najkasnije do 27. srpnja 1992. 24:00
h. (članak 34. u svezi članka 25. stavak 3.)

11. Glasovanje traje neprekidno 2. kolovoze 1992. od 7.00 do 19.00 h.

Biračima koji su se zatekli na biralištu omogućit će se da glasuju i
nakon 19 sati. U diplomatsko-konzularnim predstavništvima i inozemnim uredima
vrijeme se računa po lokalnom vremenu (članak 31.)

12. Birački odbor mora dostaviti zapisnik o svom radu s ostalim izbornim
materijalom općinskoj izbornoj komisiji najkasnije u roku od 12 sati od
zatvaranja birališta dakle do 3. kolovoze 1992. 7:00 h. (članak 37. stavak
1.)

13. Birački odbor u hrvatskom diplomatsko-konzularnom predstavništvu
i inozemnom uredu ostavlja izborne materijale neposredno Izbornoj komisiji
Republike Hrvatske u roku od 12 sati od zatvaranja birališta. dakle do
3. kolovoza 1992. 7.00 h po lokalnom vremenu.

(članak 37. stavak 2.) 14. Općinska izborna komisija zbrojit će rezultate
glasovanja na biračkim mjestima na svom području najkasnije u roku od 24
sata od sata zatvaranja birališta. dakle do 3. kolovoza 1992. 19.00 h.
(članak 38. stavak 1.)

15. Izborna komisija Republike Hrvatske odredit će način i rok u kojem
općinska izborna komisija mora dostaviti izborne rezultate na svom području
zajedno sa zapisnikom o svom radu.

(članak 38. stavak 2.) 16. Izborna komisija Republike Hrvatske utvrđuje
rezultate izbora za predsjednika Republike Hrvatske na temelju rezultata
glasovanja na samim biračkim mjestima. Izborna komisija Republike Hrvatske
kad utvrdi rezultate izbora za predsjednika Republike Hrvatske objavit
će odmah

1. - broj birača upisanih u popise birača; - broj birača koji su glasovali
- koliko je glasova dobio pojedini kandidat; - koliko je bilo nevažećih
listića;

2. ime i prezime kandidata koji je izabran. (članak 41. stavak 1.)

17. Ako niti jedan od kandidata za predsjednika Republike Hrvatske nije
dobio većinu koje se traži za izbor. Izborna komisija Republike Hrvatske
objavit će ime i prezime dva kandidata koji su dobili najviše glasova i
koji imaju pravo sudjelovanja u ponovljenom izboru u svim dnevnim novinama
u Republici Hrvatskoj i na Hrvatskoj radio-televiziji. U tom slučaju izbor
se ponavlja nakon 14 dana od dana utvrđivanja rezultate glasovanja. (članak
17. stavak 1. i članak 41. stavak 2.)

**Zaštita izbornog prava**

18. Ustavnost i zakonitost izbora za predsjednika Republike Hrvatske
nadzire Ustavni sud Republike Hrvatske te rješava izborne sporove. (članak
43.)

19. Zbog nepravilnosti u postupku kandidiranja i postupku izbora prigovor
može podnijeti samo ona politička stranka, dvije ili više političkih stranaka,
odnosno, birači koji su predložili kandidata za predsjednika Republike
Hrvatske, kao i kandidati o kojima se je glasovalo. (članak 4. stavak 1.
i 2.)

20. Zbog nepravilnosti u postupku kandidiranja i u postupku izbora za
predsjednika Republike Hrvatske prigovor se podnosi Izbornoj komisiji Republike
Hrvatske u roku od 48 sati računajući od isteka dana kad je izvršena radnja
na koju je stavljen prigovor dakle od 00,00 sati slijedećeg dana. (članak
45. stavak 1)

21. Izborna komisija Republike Hrvatske dužna je donijeti rješenje o
prigovoru u roku od 48 sati od isteka dana kada joj je dostavljen prigovor
odnosno od isteka dana kada su joj dostavljeni izborni materijali na koje
se podnosi prigovor dakle od 00.00 sati slijedećeg dana. (članak 45. stavak
2.)

22. Protiv rješenja Izborne komisije Republike Hrvatske podnositelji
prigovora kao i kandidat za predsjednika Republike imaju pravo žalbe Ustavnom
sudu Republike Hrvatske. Žalba se podnosi putem Izborne konusije Republike
Hrvatske (članak 47. stavak 1. i 3.)

23. Žalba se podnosi u roku od 48 sati računajući od isteka dana kad
je primljeno pobijano rješenje, dakle od 00.00 sati slijedečeg dana (članak
47. stavak 2.)

24. Ustavni sud Republike Hrvatske dužan je donijeti odluku u roku od
48 sati od isteka dana kada je primio, žalbu. dakle od 00.00 sati slijedećeg
dana (članak 47. stavak 5.)

25. Podneseni prigovor odnosno žalba ne odgađaju obavljanje izbornih
radnji, pa niti objavljivanje rezultata izbora (članak 48.).

Klasa: 013-03/92-01/05

Urbroj: 58805-92-25

Zagreb. 26. lipnja 1992.

predsjednik

**Zlatko Crnić, v. r.**

Uputa, NN 44/1992-1118